བྱེ་བྲག་ནས་སྤྱི་དཔོག་ཐབས་ཀྱིས་དངོས་ཡོད་གནས་ཚུལ་སྒེར་བྱེ་བྲག་པ་བེད་སྤྱོད་བྱས་ནས་དེ་དག་འདུ་གསོག་བྱས་པ་དང་།དཔྱད་ཞིབ།ཞིབ་འཇུག་ནང་བཀོལ་གྱི་ཡོད།རྟོག་ཞིབ་པ་ཁ་ཤས་ཀྱིས་ཟིན་ཐོ་དེ་ཚོར་བཀོད་པ་ཅིག་ཡོད་པར་སྣང་སྲིད་ལ་དེའི་ཡ་ལན་དུ་གཏན་ཁྲིམས་ཤིག་འདོན་ཆོག་པ་ཡིན།ཡིནའང་བཀོད་པ་དེའི་བསམ་ཚུལ་འདོན་པར་ཐབས་ལམ་རྒྱུ་མཚན་ལྡན་པ་དང་རྒྱུད་རིམ་ལྡན་པ་ཞིག་མེད།གནད་དོན་དེ་རྣམ་གཞག་ཅིག་དང་འབྲེལ་ན་གཅིག་མཚུངས་སུ་གནས་ཡོད།ཚན་རིག་པ་སྒེར་རང་གི་རྣམ་དཔྱོད་རིག་རྩལ་ཁོ་ནས་གཏན་ཁྲིམས་གསར་རྙེད་བྱེད་དུ་བཅུག་པ་དང་རྣམ་གཞག་གསར་བསྐྲུན་བྱེད་དུ་བཅུགགལ་སྲིད་ཚན་རིག་གི་ཐབས་ལམ་རྐྱང་པ་ཞིག་བདེན་དོན་དུ་ཡོད་ན་རིག་གནས་ཤིག་ལ་མཁས་མཉམ་ཡིན་པའི་སྒེར་གཉིས་ཀྱིས་དཔྱད་གཞི་གཅིག་ལ་བསྐྱར་ཞིབ་བྱས་ནས་མཇུག་སྡོམ་གཅིག་མཚུངས་ཡོང་དགོས་པ་ཡིན།རིག་རྩལ་གྱི་ཁྱབ་ཚད་དང་རང་བཞིན་ནི་གང་ཟག་སྒེར་གྱི་ཡོན་ཏན་ཡིན་པའི་རྒྱུ་མཚན་གྱིས་འདིའི་ཁག་ཐེག་འགན་ལེན་བྱེད་མི་ཐུབ།